A-daol-trumm e krogas e zaouarn em fenn ; va sachañ a rae ken kreñv ha ma noufed ket meizañ, en ur skilfañ achanon ez-kriz, daoust ma vez trochet raz va ivinoù ganin dalchmat. Ur youchadenn skiltr a daolis. Deverañ a rae ar gwad a-hed ar melezour, betek an daol-emwalchiñ. Ne badas ket pell an emgann : laoskaat a reas e grog, hag e voen evit en em ziachubiñ. Sabatuet-holl e ris daou gammed en a-dreñv. Bez e oa gwad war e benn evel war va hini : an hevelep takennoù en hevelep lechioù, an hevelep deveradurioù och heuliañ an hevelep kammdroioù war hon div zremm. Heñvel-mik e oa ouzhin, evel ma tle bezañ un adsked. Sevel a ris va divabrant : e zivabrant a savas-eñ resis e-gizton. Digeriñ a ris va genou evel mam bije bet choant da bakañ kelien : bazailhañ a reas ken ma welis e hugenn. Lakaat a ris va biz-meud da storlokañ ouzh va biz-kreiz : an hevelep dornfiñvad a ziskouezas-eñ ober dan hevelep koulz. Hag e oa distroet pep tra en e reizh ? E ibilioù-lagad a selle par ouzhin ; ken dinamm e seblante e zaoulagad ha va re-me - a gav din achoel : met daoust hag e seblant dinamm va daoulagad dan dud ? Edon war-nes mont er-maez eus ar sal-gibellañ evit pareañ va goulioù, pa grogas un arvar ennon. Distreiñ a ris a-dal dar melezour. Parañ a rae va enebañs ouzhin choazh. Met ur seurt lugern iskis hag enkrezus a luche eus donderioù kuzh e ibilioù-lagad. A-daol-trumm e tennas e deod ouzhin, ar farser-se, ar goapaer-se, un tamm teod berr ha du. Biskoazh nem boa gwelet un teod ken berr ha ken du hag hennezh. Ken berr ha ken du ha teod ur gargoul eus ilizoù-meur ar Grennamzer, pe teod hor chozh kompagnun Paolig. Berr ha du evel un tamm glaou hag a chellfed teurel en tan - tan ur siminal pe tan an Ifern.